Joriy yilning boshida Intel kompaniyasi uchuvchisiz qurilmalar yordamida dunyodagi eng katta masshtabli yorqin chiroqlar shousini o‘tkazgani uchun Ginnes rekordlar kitobiga kirgan edi. Yapon kompaniyasi MicroAd ham huddi shunday namoyishni tashkil etishga qaror qildi. Yigirmadan ortiq Sky Magic dronlari mashhur Fuji tog‘i yonbag‘rida yaponlarning milliy musiqasi hamohangligida «osmon» raqsini namoyish etishdi.  Foydalanilgan dronlarga barcha ranglarda tovlanuvchi 16 500ta yoritgichlar o‘rnatilgan bo‘lib, ularning barchasi qo‘shiqchilar jonli ijroda kuylayotgan musiqa bilan bir vaqtda harakatlanishdi. Garchi Intel kompaniyasining rekordini zabt etishning iloji bo‘lmagan bo‘lsada, shou chindan ham hayratlanarli va maftunkor namoyish etildi.